58. zagrebački salon – primijenjene umjetnosti i dizajn
2024-01-20 19:00 (Europe/Zagreb)
Lauba, kuća za ljude i umjetnost, prilaz baruna Filipovića 23A, Zagreb
Zagrebački salon utemeljila je Skupština grada Zagreba 1965. godine. Radi se o jednoj od najstarijih grupnih izložbi recentnog vizualnog izričaja u Hrvatskoj. Novo izdanje Salona posvećeno je primijenjenoj umjetnosti i dizajnu prema koncepciji kustosice Branke Benčić pod nazivom „NE RADI SAM“ koja namjerava prikazati radove hrvatskih primijenjenih umjetnika i dizajnera unazad protekle 3 godine.
Posjetitelji će izložbu moći razgledati do 30. siječnja 2024.

Pjesnička večer i izložba ALU
2024-01-25 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Skupina studenata Akademije likovnih umjetnosti sastaje se svakog petka navečer u protekle tri godine kako bi čitali svoju poeziju. U sretnom su braku s likovnom umjetnošću, no ljubavnica im je poezija. Do sada su s njom ljubovali u našoj klasi, a u četvrtak klasu sele u knjižnicu.
Studenti Akademije likovnih umjetnosti održat će pjesničku večer i otvoriti izložbu svojih radova.

Cesarica
2024-01-25 21:00 - 22:30 | HoB, Slavonska avenija 6, Zagreb
CESARICA je hrvatska glazbena nagrada publike za hit godine. Svaki mjesec publike bira mjesečni hit koji potom ulazi u finale Cesarice i konkurira za Hit godine.
Dodjela nagrada Cesarica održat će se 25. siječnja u HoB-u (Bivša City Plaza Zagreb, Slavonska avenija 6) s početkom u 21:15, a dodjela će se prenositi uživo na HRT 2.

Večeri u Orisu: Zoran Boševski i Željko Golubić - Rekonstrukcija i dogradnja OŠ K. Š. Gjalskoga
2024-01-29 18:00 - 21:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
VEČERI U ORISU: REKONSTRUKCIJA I DOGRADNJA OŠ K. Š. GJALSKOGA
U ponedjeljak, 29. siječnja 2024., s početkom u 18 sati, u Oris Kući arhitekture (Ulica kralja Držislava 3) nastavljamo cjelogodišnji serijal događanja – VEČERI U ORISU.
Arhitekti Zoran Boševski i Željko Golubić predstavit će projekt Rekonstrukcije i dogradnje OŠ Ksavera Šandora Gjalskoga u Zagrebu.
Autori projekta: Zoran Boševski, Boris Fiolić, Željko Golubić
Moderator predavanja: Maroje Mrduljaš
Sugovornici predavanja: Mario Keča (ravnatelj škole) i Ljiljana Budiša (predstavnica roditelja).
O PREDAVAČIMA:
Zoran Boševski diplomirao je na Arhitektonskom fakultetu Sveučilišta u Zagrebu, u klasi prof. Nevena Šegvića. Godine 1986. završio je postdiplomski studij „Graditeljsko naslijeđe“ u Splitu, a potom odlazi u Rim te radi u studiju prof. Vitorie de Fea i Vincenza Cabiance. Godine 1990. osnovao je biro s pokojnim arhitektom Borisom Fiolićem pod nazivom „Studio Boševski i Fiolić“ u okviru kojega su realizirani njegovi najveći projekti. Dobitnik je nagrada Bernardo Bernardi (1991. s Milošem Pecotićem) i Drago Galić (1996. s Borisom Fiolićem). Od kraja 2017. godine radi u birou STUDIO OWL d.o.o.
Željko Golubić diplomirao je na Arhitektonskom fakultetu Sveučilišta u Zagrebu. Radio je u arhitektonskom uredu „Studio Boševski i Fiolić“ (od 2007. do 2018.) gdje je bio uključen u vođenje projekata različitih mjerila i tipologija, a neke od njegovih istaknutih suradnji bile su na projektima: Makedonska pravoslavna crkva u Zagrebu, Rekonstrukcija i dogradnja OŠ K.S. Gjalskoga te Uređenje Trga kralja Tomislava s tržnicom i društvenim domom u Puli. Višestruko nagrađivan na arhitektonsko urbanističkim javnim natječajima kao dio raznih autorskih timova. Radio je kao honorarni asistent na Arhitektonskom fakultetu Sveučilišta u Zagrebu (2007.-2010.) te je gostovao kao kritičar. Vlastiti ured osniva 2018. godine.
O ŠKOLI:
OŠ Ksavera Šandora Gjalskoga (Zagreb) izgrađena je 1961. godine prema projektu arhitekta Željka Žlofa. Postojeća škola izgrađena je na umjetnom platou između Perivoja srpanjskih žrtava i Mlinarske ulice. Projekt je rezultat prvonagrađenog natječajnog rada iz 2007. godine kojim je bilo potrebno ostvariti rekonstrukciju postojeće škole te dogradnju s četiri nove učionice, knjižnicom i dvodijelnom sportskom dvoranom s pratećim sadržajima kako bi se u školi mogla organizirati jedno-smjenska nastava.
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina.
Ulaz na predavanje je slobodan.

TRIBINA // Mimarine donacije narodu Hrvatske
2024-01-31 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
PROJEKCIJA FILMA „ZAMETENI TRAG“
Donacije Ante Topića Mimare „narodu Hrvatske“ tema je koju hrvatska povijest umjetnosti još uvijek nije rasvijetlila, a niti približno zatvorila. Povod za organiziranje ove tribine je dokumentarni film povjesničara umjetnosti Borislava Benažića „Zameteni trag” (Zagreb film, 1972.), zbog kojeg je Benažić posjetio Mimaru u njegovom austrijskom domu, dvorcu Neuhaus kod Salzburga. Međutim, ovo je film o čovjeku koji se u njemu – ne pojavljuje, a predstavljen je kao slikar, restaurator, trgovac umjetnina, kolekcionar i donator Ante Topić Matutina Mimara (Korušce, 1898. – Zagreb, 1987.). Benažić također posjećuje Mimarino rodno selo u Dalmatinskoj zagori, gdje o siromašnom djetinjstvu svjetski poznatog kolekcionara govori njegov brat Ivan. Tema filma, međutim, nije samo Mimarin životopis, već i njegova prva donacija od 140 umjetnina Jugoslavenskoj akademiji znanosti i umjetnosti u Zagrebu 1948. Godine. No prema Mimarinim riječima, trag je za 14 umjetnina na putu do Strossmayerove galerije zameten. Film je nakon samo nekoliko dana prikazivanja na Zagrebačkom salonu, sljedeće 1973. godine povučen s festivala dokumentarnog filma u Beogradu i bunkeriran do prvih Dana hrvatskog filma 1992. godine.
Zbog obnove nakon potresa, muzejske institucije u Zagrebu koje čuvaju Mimarine donacije umjetnina su trenutno zatvorene i nedostupne javnosti, što dodatno aktualizira temu.
Na tribini sudjeluju ravnateljica Muzeja Mimara Lada Ratković Bukovčan, kustos i znanstveni suradnik Strossmayerove galerije starih majstora Ivan Ferenčak i autor filma Borislav Benažić, koji je s Mimarom razgovarao. Tribinu moderira Dino Milinović
#DPUH #Mimara #kolekcija #donacija

Nezavisna glazbena nagrada – Rock&Off
2024-02-02 20:00 - 23:00 | Tvornica kulture (Veliki pogon), Ul. Pavla Šubića 2, Zagreb
Nezavisna novinarska glazbena nagrada Rock&Off dodjeljuje se od 2019. godine, a pokrenuta je kako bi afirmirala i nagradila hrvatsku alternativnu glazbenu scenu koja stvara sjajnu glazbu koja nije dovoljno prepoznata u široj javnosti.
Pokretač nagrade je Hrvatsko društvo skladatelja, organizator Unison – Hrvatski glazbeni savez uz koprodukciju KD Tvornice kulture te glavnim sponzorom Iskonom. Okupljeno je 70 glazbenih novinara iz 40 glazbenih portala, tiskovina, televizija i radija (iz godine u godinu sve brojniji) – koji prvo predlažu, a potom odabiru i nagrađuju najbolje od suvremene hrvatske glazbene scene.
6. Rock&Off održat će se 2. veljače u Tvornici Kulture s početkom u 21 sat.

Nezavisna glazbena novinarska nagrada – Elector
2024-02-03 21:00 - 23:00 | Tvornica kulture (Veliki pogon), Ul. Pavla Šubića 2, Zagreb
Hrvatska elektronička glazbena scena iz godine u godinu bilježi sve veći broj izdanja te uspjehe na regionalnoj, ali i svjetskoj glazbenoj sceni. Pokretanje godišnje nagrade za elektroničku glazbu, koja bi istu valorizirala te približila široj javnosti, činilo kao logičan slijed događaja. Nagradu ELECTOR pokrenuli su DJ sekcija Hrvatske glazbene unije i Hrvatsko Društvo Skladatelja, koproducent je Tvornica Kulture, organizator Unison – Hrvatski glazbeni savez, a sponzor Iskon.
Mišljenja smo i čvrstog stava da je stvorena jasna potreba za jednom nagradom koja osnažuje, povezuje i afirmira hrvatsku elektroničku scenu i konačno je stavlja je tamo gdje joj je i mjesto – uz bok svim ostalim već odavno priznatim čimbenicima hrvatske glazbe.
Pozivamo vas da nam se pridružite i da budete dio prvog i najbitnijeg izdanja dodjela nagrade ELECTOR koji će se održati 3.2.2024. u Tvornici kulture u Zagrebu.

Koncertni ciklus Cantus Ansambla
2024-02-05 20:00 - 21:30 | Mala dvorana KD Vatroslava Lisinskog, Trg Stjepana Radića 4, Zagreb
DOMAĆE JE NAJBOLJE / SOLO – TUTTI

Koncertni ciklus Cantus Ansambla 2023./2024.
5. 2. 2024., ponedjeljak, Mala dvorana KD Vatroslava Lisinskog, 20.00 sati

Ivan Josip Skender, dirigent
Mario Šincek, trombon
Mirjana Krišković, harfa

Program:

Stjepan Šulek, Sonata za trombon i klavir (u povodu 110 godina rođenja)
Natko Devčić, Structures Trasparentes, za harfu solo (u povodu 110 godina rođenja)
Krešimir Šipuš, Nonetto Per Opera Cent’uno, za klavir i ansambl (u povodu 10 godina smrti)
Sara Jakopović, Repetitive Patterns, za komorni orkestar*
Ivan Josip Skender, Cinq croquis
Danijela Bošnjak, The Silver Swan, za komorni ansambl*

*Praizvedba

ORIS DAY
2024-02-06 14:30 - 20:00 | Mozaik Event Centar
ORIS DAY – Mozaik Event Centar, Slavonska avenija 6/2, Zagreb
Na arhitektonskom simpoziju Oris Day predavanje će održati Alejandro Aravena, čileanski arhitekt, dobitnik Pritzkerove nagrade 2016. godine, Mary Anderson, britanska arhitektica iz multidisciplinarnog kolektiva Assemble te Xu Tiantian, osnivačica DnA_Design and Architecture iz Kine.
Prema Programu stručnog usavršavanja HKA sudjelovanje na Oris Day vrednuje se s 3 sata iz područja C / Gradnja.
Registracija sudionika je od 14:30, a službeni početak programa od 16 sati.
MODERATORI: Mia Roth Čerina, Maroje Mrduljaš, Dinko Peračić
KOTIZACIJE
40 € REGULAR
20 € STUDENT
Ulaznice možete kupiti ovdje.
Ukoliko ste član neke od partnerskih institucija Festivala, ostvarujete 10 posto popusta na redovnu cijenu kotizacija. Za ostvarenje popusta molimo vas da se uz predočenje dokaza o članstvu obratite na e-mail: ivica@oris.hr
Organizator zadržava pravo na izmjene programa i uvjeta održavanja bez prethodne najave. Sva predavanja bit će bez simultanog prijevoda
Za više informacija posjetite Oris Day 2024.

Press konferencija - JazzHR
2024-02-07 11:00 - 12:00 | Francuski Institut u Hrvatskoj, Preradovićeva 5, Zagreb
Press konferencija – JazzHR

JazzHR je projekt Hrvatskog društva skladatelja koji od 1991. godine kontinuirano promiče jazz u Hrvatskoj. Svake godine u svojoj organizaciji obuhvaća sezonu koncerata i dva festivala (proljetnu i jesensku ediciju), na kojima ugošćuje i promovira primarno hrvatske jazz skladatelje i glazbenike, ali nerijetko i goste iz inozemstva.
Kroz svoju dugogodišnju povijest, projekt se prezentirao pod različitim nazivima (Međunarodni dani jazza, Proljetna revija jazza, Jazz.hr/proljeće, Jazz.hr/jesen), vođen je od strane nekoliko umjetničkih ravnatelja (Mladen Mazur, Antun Tomislav Šaban i Davor Hrvoj), bio je lociran u različitim koncertnim prostorima u Zagrebu (MD Lisinski, Dvorana „Blagoje Bersa“, itd.) i ugostio je više od 2.000 glazbenika.
Od 2021. godine pod vodstvom je umjetničke ravnateljice Lane Janjanin, te pronalazi dom u zagrebačkoj Tvornici Kulture. JazzHR teži okupljanju i ujedinjenju jazz scene, te nastoji osnažiti osjećaj i djelovanje jazz kolektiva.

TOUCHING - guided tour of the exhibition
2024-02-08 11:00 - 12:00 | galerija DESSA, Židovska steza 4, Ljubljana, 1000, Slovenia
TOUCHING: Raketa and the Intimacy of the Interior
We kindly invite you to the guided tour of the exhibition, which will be led by the authors, Katjuša Kranjc and Rok Kuhar on 8th February at 11:00 in the DESSA gallery, Ljubljana, Slovenia. The gallery will be open from 10:00 till 12:00.

Večeri u Orisu: Aleksandar Stanković "Depra"
2024-02-12 18:00 - 20:00
U ponedjeljak 12. veljače 2024. s početkom u 18 sati, u Oris Kući arhitekture (Ulica kralja Držislava 3, Zagreb) nastavljamo s cjelogodišnjim serijalom događanja – VEČERI U ORISU. Ovoga ponedjeljka ugostit ćemo jednog od najpoznatijih hrvatskih televizijskih novinara, Aleksandra Stankovića.
O PREDAVANJU
Njegova posljednja knjiga „Depra“ izazvala je veliko zanimanje javnosti, a upravo će se u Orisu pobliže objasniti tema te potaknuti i diskusija o bolesti – depresiji. Aleksandar Stanković objasnit će razlike između depresije i lošeg raspoloženja, prikazati koje su medicinske indikacije te ispričati kako se on sam borio s depresijom. Posjetiteljima će pojasniti stigmatizaciju bolesti te opisati kakve su reakcije okoline, a možda će i uspjeti odgovoriti na česta pitanja o tome kako pomiriti bolest sa svakodnevnim funkcioniranjem u životu.
O ALEKSANDRU STANKOVIĆU
Televizijsku karijeru započeo je 2000. godine te od tada vodi najpoznatiju emisiju Nedjeljom u 2. Autor je dokumentarnih filmova „Moje želje moji snovi“ i „Tata ide u Pan“ te putopisnog serijala „Vjetar u kosi.“ Objavio je zbirke poezije „Jutra pobijeđenih“, „Igor Mandić na mjesecu“, „Uglavnom su me voljele starije gospođe“, „Sto faca i Aca“ te posljednje knjigu „Depra.“
Posjetitelji će nakon zanimljivog predavanja i diskusije, moći kupiti knjigu „Depra“.
Ulaz na predavanje je slobodan.
Vidimo se na još jednim Večerima u Orisu!

PUTOPISNO PREDAVANJE // Franko Ćorić / IRAN riječju i slikom
2024-02-13 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Putopisno predavanje o proputovanju Iranom u studenom 2023. godine
U vremenu nakon što je započeo rat u Izraelu koji je prijetio (i još uvijek prijeti) eskalacijom sukoba na Bliskom Istoku proveli smo dva mirna tjedna u drevnom Iranu. Kombijem smo prešli oko 2200 kilometara te posjetili Teheran, Kašan, Esfahan, Jazd, Kerman, Mahan, pustinju Lut, Širaz, Perzepolis, Pasargad i Nakše Rostam s lokalitetima i umjetninama iz ahamenidskog, seldžučkog, ilkanatskog, safavidskog i kadžarskog razdoblja iranske umjetnosti kao i rezidenciju Niavaran u Teheranu iz razdoblja dinastije Pahlavi. Predavanje će dati pregled povijesnih i umjetničkih razdoblja na primjerima koje smo posjetili: ceremonijalne prijestolnice Ahamenidskog Carstva u Perzepolisu, petkovne džamije i trga Nakše Džahan u Esfahanu, Golestanske palače u Teherenu te umjetninama iz Golestanske palače i Muzeja nacionalne umjetnosti u Esfahanu. Prenijet će i utiske o svakodnevnom životu kao i pregled pet perzijskih vrtova na Popisu svjetske baštine UNESCO-a (Vrt Golestanske palače u Teheranu, Vrt Fin u Kašanu, Vrt Dovlat Abad u Jazdu, Vrt Šazde u Mahanu te Vrt Eram u Širazu).
Franko Ćorić , izvanredni profesor na Odsjeku za povijest umjetnosti Filozofskog fakulteta Sveučilišta u Zagrebu. Od 2015. godine nositelj predmeta Povijest i teorija konzerviranja u Hrvatskoj u 19. i 20. stoljeću. Znanstveni interesi su mu povijest i teorija konzerviranja, veze s njemačkim govornim područjem te suvremena konzervatorska teorija i praksa. Privatno voli umjetnost, povijest, duhovnost, kulinarstvo i glazbu, a imao je i nekoliko samostalnih slikarskih izložbi. Govori i piše njemački i engleski, služi se talijanskim i portugalskim jezikom, a trenutno uči perzijski.

Nada Bezić, Zagreb u tanjuru, otvorenje izložbe fotografija
2024-02-13 19:00 - 20:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
U galeriji Modulor Centra za kulturu Trešnjevka, Park Stara Trešnjevka 1 otvara se izložba fotografija Nade Bezić.
Nada Bezić rođena je u Zadru, od ranog djetinstva živi u Zagrebu. Doktorirala je muzikologiju i diplomirala knjižničarstvo, te od 1988. radi u Hrvatskom glazbenom zavodu kao voditeljica knjižnice. Sudjelovala je na tridesetak znanstvenih skupova u Hrvatskoj i inozemstvu, napisala je knjige: Društveni orkestar Hrvatskoga glazbenog zavoda u povodu 55. godišnjice njegove obnove (1954-2009) (2009), Glazbena topografija Zagreba od 1799. do 2010.: Prostori muziciranja i spomen-obilježja (2012), Glazbene šetnje Zagrebom (2016, 2. izd. 2017)i Tematski popis skladbi Blagoja Berse (2018).
Glavna su joj područja istraživanja povijest HGZ-a i glazbeni život Zagreba u 19. i 20. stoljeću, te popisi djela hrvatskih skladatelja. Autorica je tridesetak znanstvenih članaka u zbornicima, leksikografskim izdanjima i časopisima. Od 2011. vodi glazbene šetnje Zagrebom za građanstvo i škole (na hrvatskom, engleskom i slovenskom), a od 2015. g. ima status počasnoga turističkog vodiča specijaliziranog za glazbenu povijest Zagreba. Fotografijom se bavi više od trideset godina.
Izdvajamo iz teksta Marka Grčića:
“Nada Bezić, još na počecima bavljenja fotografijom (područjem tako prostranim da je u njemu lako zalutati, ponajviše zato što je ono s ranijega profesionalnog nivoa sišlo u temelje masovne kulture), otkrila je ključ koji joj omogućuje da s pomoću glazbenih oblika vremena dinamizira likovne oblike prostora: to je ideja grada u tanjuru. Štoviše, to joj je pomoglo da prizore, ili potankosti, urbanog ambijenta učini vidljivima unatoč smrtonosnom sljepilu što ga stvara prostorna navika, tj. da već nakon kratkoga vremena ne opažamo ništa od onoga mimo čega svaki dan prolazimo. Ona je čisto oprimjerenje maksime Maxa Ernsta da je zadaća umjetnika da nevidljivo učini vidljivim. Kako najbolje vidimo ono što je izdvojeno iz neograničenosti makrokonteksta (što se tradicionalno zove kadriranje, tj. uokvirivanje), Nada Bezić upotrebljava, često veoma stiliziran, oblik tanjura. Oblik tanjura ograđuje, kadrira, snimljeni prizor, ali, kako on, po praktičnoj fukciji, može sadržavati i tekućinu, poput vode u kojoj se ogleda nebo, drveće ili kuće, većina se prizora u njemu leluja, čak razlaže, kao u snu, dakle: ako pomnije gledamo, stječemo dojam da pred sobom imamo kretanje.”
Izložba se može pogledati do 8.3.2024.

Nautika, zagrebački sajam nautike
2024-02-14 10:00 - 17:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Vrhunski doživljaj, u paviljonima Zagrebačkog velesajma, na kojem vas čeka sve najbolje iz svijeta nautike, zakazan je za 14. do 18. veljače! Na jedinom kontinentalnom sajmu nautičke branše, očekuju vas premijere plovila, sajamski popusti, direktni susreti s domaćim proizvođačima, uvoznicima i distributerima proizvoda poznatih grupacija sa uslugama servisne podrške, prezentacije svjetskih trendova, noviteti, nagradna igra za posjetitelje.
Više od 25,000 posjetitelja koliko ih je “Plovilo, otkrivalo, živjelo” na zadnjem sajmu i porast broja izlagača, pokazatelj su iznimnog interesa za upoznavanje kvalitete hrvatske nautičke industrije. Uz to, Hrvatska je jedna od najboljih nautičkih destinacija, a nautika i nautički turizam, gospodarske djelatnosti sa značajnim ekonomskim učincima izraženima kroz multiplikativne efekte.

Mediterranea. Slojeviti presjek drevnog Sredozemlja., izložba
2024-02-14 18:00 - 20:00 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
U organizaciji Veleposlanstva Italije u Zagrebu, Talijanskog instituta za kulturu i Generalnog Konzulata Italije u Rijeci u Galeriji Kortil u Rijeci 14. veljače u 18.00 sati otvara se putujuća izložba Ministarstva vanjskih poslova i međunarodne suradnje Talijanske Republike „Mediterranea. Slojeviti presjek drevnog Sredozemlja”.
Nakon nekoliko inozemnih etapa, i nakon što je u siječnju predstavljena hrvatskoj publici u Zagrebu, izložba dolazi u Rijeku, a potom nastavlja svoje putovanje zemljama Mediterana.
Izložba je realizirana u suradnji s: Talijanskom svemirskom agencijom (Agenzia Spaziale Italiana ASI), Telespazio/e-GEOS, Fondazione Med-Or (gruppo Leonardo) i Europskom svemirskom agencijom (ESA). Kustos izložbe je Viviana Panaccia.
Izložba na jedan posve nov, inovativan i nadasve jedinstven način priča povijest, ljepotu, narode i mitove „morskog kontinenta“ Mediterana, regije velike povijesne vrijednosti koja u današnje vrijeme, s geografskog, političkog i prometnog aspekta, ponovo dobiva centralnu ulogu.
Slike Talijanske i Europske svemirske agencije te Telespazio/e-Geos-a, dobivene najnaprednijijim tehnologijama, u dijalogu su s drevnim kartama i umjetničkim djelima, u sintezi kulture, umjetnosti i znanosti između prošlosti i sadašnjosti. Istovremeno, izložba ima za cilj i promicanje brenda „Made in Italy“ kroz valorizaciju i integraciju kulturnih i umjetničkih sadržaja s inovacijskim i tehnološkim elementima.
Izložbom se također slavi i povijesno prijateljstvo između Italije i Hrvatske tako snažno ukorijenjeno u njihovoj zajedničkoj pripadnosti mediteranskoj civilizaciji.
Itinerer izložbe podijeljen je u tri tematska područja:
1. Povijest zemalja i voda, naroda i kultura, 2. Vegetacija i mirisi, te 3. Mediteran danas.
“Mediterranea” predstavlja Sredozemlje u svoj njegovoj složenosti, uključujući njegove ranjivosti te opasnosti koje mu danas prijete. To čini kroz prikaz njegove povijesti putem dosad neobjavljenih satelitskih slika, fotografija, video zapisa i site-specific instalacija koje stvaraju izniman emocionalni učinak. Satelitske snimke prikazuju, iz svemirske perspektive, pogled na: gradove i luke, raskrižja trgovinskih puteva, bogate kulturne utjecaje kao i na obale bogate usijevima koje simboliziraju Mediteran (masline, smokve, vinova loza) ali koje su istovremeno i ugrožene erozijom. Omogućavaju nam, nadalje, i pogled na otoke koji su turistička odredišta, a koji su ponekad u nekim davnim vremenima bili i mjesta progonstva, dok su danas mjesta na kojima se iskrcavaju migranti. Cijeli jedan dio izložbe posvećen je temi mediteranske vegetacije i njezinih mirisa, dočaravajući način na koji je poljoprivreda modificirala i redizajnirala nove krajolike.
Povijest i suvremenost Mediterana ukazuju na njegovu važnost i možemo jasno razabrati kako će ovo izvanredno područje imati centralni značaj i u našoj budućnosti. Te činjenice ukazuju na nužnost hitnog i učinkovitog odgovora na mnoge zajedničke izazove današnjice putem suradnje i pronalaženjem zajedničkih rješenja.
Izložba je na hrvatskom i talijanskom jeziku i otvorena je za javnost od 14. veljače do 5. ožujka 2024. godine.

Valentinovo u HKD-u: Natali Dizdar, koncert
2024-02-14 20:00 - 22:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Zadarska diva Natali Dizdar stiže za Dan zaljubljenih u Rijeku – u Hrvatskom kulturnom domu na Sušaku 14. veljače održat će koncert za pamćenje!
Bit će to savršena prilika da publici predstavi i svoj novi album koji je izašao krajem listopada Blues po kišnim plažama, te najavni singl Krug. Uz to Natali će repertoar obogatiti svojim hitovima Ne daj, Stranac, Mjesto za jedno, Dan po dan i mnogim drugima – Dan zaljubljenih bit će savršena prilika da Natali izvede neke od najljepših ljubavnih pjesama.

Katja Banović & Xavier Madden, Izložba "Bacteria Babies: Babinje"
2024-02-15 19:00 - 22:30
KONTEJNER, Odranska 1/1, Zagreb
15.2. – 24.2.2024.
Izložba Bacteria Babies: Babinje Katje Banović i Xaviera Maddena donosi instalaciju od bakterijske celuloze koju su autori mjesecima uzgajali u Puli i Beču u suradnji s lokalnom zajednicom. Premijera ovog rada, realiziranog u sklopu KONTEJNER-ove produkcijske platforme UradiSam_ARTLAB, održat će se 15. veljače 2024. u 19 sati uz vodstvo umjetnika i akciju usvajanja baby kombucha. Izložba je otvorena do 24. veljače 2024. godine.
Fokus projekta nalazi se na sjecištu decentralizirane i zajedničke proizvodnje bio-materijala bakterijske celuloze te eksperimentiranja s njezinim materijalnim svojstvima. Tijekom 2023. godine autori su surađivali s više od 60 sudionika u Puli (HR), i Beču (AT) koji su u svoje domove, radna mjesta i institucije primili ‘bakterijske bebe’ te brinuli o njima do trenutka njihova sazrijevanja u bakterijsku celulozu i ulaska u umjetničku sferu. Domaćini su tako svjedočili transformaciji sastojaka smočnice poput povrća, octa ili šećera u bio-materijal potpuno novih svojstava s raznolikim mogućnostima buduće primjene. Uz izraženu uradisam kvalitetu, projekt posjeduje i društvenu, participatornu dimenziju jer uz propitivanje održivosti izgradnje našeg okoliša, uključuje i suradnju s lokalnom zajednicom.
Okupljanja i proslave povodom babinja tradicionalno su zamišljeni kao prilika za upoznavanje novorođene bebe, pa se izložba poigrava tim folklorom na dvije razine: predstavljajući publici novorođenu bakterijsku celulozu, ali i novorođeni umjetnički rad u produkciji KONTEJNER-a.
Kustosice izložbe: Ana Bedenko, Tereza Teklić (KONTEJNER)

Stanko Abadžić: AKTOVI
2024-02-17 19:00 - 21:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Izložba Stanka Abadžića “AKTOVI”
Trajanje izložbe: od 17. do 25. veljače 2024.
Mjesto: LAUBA – Kuća za ljude i umjetnost
Ulaz na izložbu naplaćuje se po Laubinom cjeniku.

Da se riječ svjetlopis, kao hrvatska inačica riječi fotografija, ukorijenila, njena bi tvorbena analiza savršeno opisivala fotografski rukopis Stanka Abadžića. Majstorsko umijeće pisanja svjetlom dominantni je sloj čitanja magnetski privlačnih Abadžićevih fotografija – fotografa koji za sebe govori da nema poruku, ne propitkuje ništa, već samo fotografira. Uz istančano doziranje svjetla i tame, Abadžića definira i vječna radoznalost te izuzetan senzibilitet u traženju kadra. Njegov proces fotografiranja uvelike se sastoji od igre onime što je već tu, na što je na lokaciji naišao, uklapanja modela u kadar te povremene uporabe rekvizita. Vizualno su to pametni i visoko-estetski kadrovi, dosjetljivi, s često prisutnom dozom humora koja se čita iz izbora rekvizita naspram lokacije ili pak poze modela u zatečenoj okolini. Očišćenost kadra i forme, osamljene lokacije, opreka svjetlost-tama te neinvazivnost u prirodnosti pokreta modela doprinose gotovo nadrealnim kompozicijama. Moć opažanja koju Abadžić posjeduje očituje se kroz ritam prirodnih sjena, preklapanja oblika dijelova tijela s prostornim oblicima te ornamentalnosti koju izvlači, kako iz prirodnih sjena, tako i kroz sjene nastale korištenjem rekvizita.
Izbor fotografskih aktova Stanka Abadžića, koji se ovom izložbom donosi, najbolje je od suvremene hrvatske fotografske produkcije. Njegove umjetničke, crno-bijele fotografije podsjećaju na pionirske fotografske tehnike poput platinotipije i mokrog kolodija. Decentnim, studioznim aktovima Abadžić veliča ljepotu ženskog tijela, ljepotu života. Proces prilagođavanja modela kadru te igra svjetlom i sjenom osnažuje ljepotu ženskog tijela. Takav koncept postiže upravo time što mu glavni sadržaj fotografije nije isključivo subjekt kojeg prikazuje, već su to i emocije te atmosfera koju prizor evocira. Njegove fotografije nadilaze prividno, ali nisu simbolične ili reprezentativne – on druge poruke osim ljepote življenja nema.
Abadžić spretno čuva anonimnost modela, no zbog intimne atmosfere imamo osjećaj kao da je poznajemo. Ona kao da je postala arhetip poštivanja žena. Ponekad je ona u prvome planu, katkad je prekrivena velom, a kad nije odmah tu, kroz rapsodiju svjetlosti i sjene tražimo je pogledom.

Večeri u Orisu: Prezentacija Open House Zagreb
2024-02-19 19:00 - 21:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 19. veljače 2024. s početkom u 19 sati u Oris Kući arhitekture (Ulica kralja Držislava 3) nastavljamo s cjelogodišnjim serijalom događanja – VEČERI U ORISU.
Ovoga ponedjeljka predstavit će se prošlogodišnje, prvo izdanje Festivala Open House Zagreb. Na ovome predstavljanju bit će izloženo nekoliko fotografija objekata koji su predstavljeni na Festivalu, projicirat će se kratki filmovi snimljeni na Festivalu, a o Festivalu će govoriti stručni voditelji, partneri i organizatori.

Moderatorica predavanja: Ivana Antunović Jović

Govornici: dr. sc. Bojan Baletić, dekan Arhitektonskog fakulteta, dr. sc. Mia Roth Čerina, profesorica na Arhitektonskom fakultetu, prodekanica za međunarodnu suradnju i umjetnost, predsjednica Udruženja hrvatskih arhitekata, Igor Franić, arhitekt i profesor na Arhitektonskom fakultetu u Zagrebu i Dubravka Vrgoč, kreativna ravnateljica Festivala Open House Zagreb.

Koncept izložbe: Nina Bačun i Josipa Tadić

O FESTIVALU:
Open House Zagreb pod vodstvom Udruge za promicanje arhitekture i dizajna, zamišljen je kao promocija najatraktivnijih zagrebačkih arhitektonskih djela te susret građana s arhitektima, građevinarima, investitorima i vlasnicima objekata. Festival je promovirao 35 objekata koji fizički i simbolički predstavljaju neke od najboljih arhitektonskih primjera grada Zagreba. Ponudio je time nove vizure grada te osobne poglede na objekte iz različitih vremenskih epoha i različitih namjena. Festival je potaknuo građane i turiste na razmišljanje o vrijednostima grada i njihovoj ulozi u njegovom stvaranju te ih motivirati da se zalažu za dobro osmišljeno, planski izgrađeno okruženje.
Svi programi tijekom festivala bili su besplatni, a realizirani su uz pomoć partnera Turističke zajednice grada Zagreba, a potom i sponzora i donatora koji su potpomogli projekt.
Na Summitu Open House Europe, održanom u prosincu 2023. u Lisabonu, Open House Zagreb, uz Tiranu i Kopenhagen izdvojen je kao jedan od najperspektivnijih europskih festivala te je naglašena njegova inovativnost upravo u bliskom povezivanju s arhitektima i strukom što daje festivalu i u europskom kontekstu novu dimenziju.

Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina!

Ulaz na predavanje je slobodan.

Vidimo se u Orisu!

Naučno stručna konferencija “Tehnologija betona”
2024-02-20 00:00 - 23:59 | Hotel Hills Sarajevo, Butmirska cesta 18, Ilidža, Kanton Sarajevo, 71210, Bosnia and Herzegovina
Sarajevo, Hotel Hills 20. i 21.2.2024.

PRIGODNA PRODAJA vlastitih izdanja i višak knjiga dobivenih donacijom
2024-02-22 11:00 - 14:00, 2024-02-23 11:00 - 14:00, 2024-02-24 11:00 - 14:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Društvo povjesničara umjetnosti Hrvatske (DPUH), osnovano 1956. godine, aktivno je u nakladničkoj djelatnosti. Nudimo širok izbor knjiga, od likovnih monografija i tekstova likovne kritike do zbornika i znanstvenog časopisa Peristil.
Prigodna prodaja naših izdanja i viška knjiga iz knjižnice održat će se 22., 23. i 24. veljače 2024. godine. Knjige možete kupiti u našim prostorijama u Preradovićevoj 44, isključivo za gotovinu.
Od ožujka 2024. godine u zgradi će se provoditi radovi na konstrukcijskoj obnovi, pa nećemo moći organizirati predavanja i slična događanja.
Iskoristite ovu priliku i posjetite nas u veljači!

Izložba Petre Slobodnjak Displacement/ Planinska 7
2024-02-23 19:00 - 22:00 | HDLUDU, Šetalište kralja Zvonimira 32, Dubrovnik
Usmjereni Teatar Petre Slobodnjak kao povratak čovjeku
Pred točno godinu dana po prvi je puta predstavljen projekt Petre Slobodnjak Displacement / Planinska 7 u Galeriji Događanja u zagrebačkom kvartu Peščenica. Već je prilikom otvorenja izložbe sudeći prema natprosječnoj posjećenosti i nezapamćenoj atmosferi (i to u kvartu u kojem je i nastao) bilo evidentno da se radi o vanserijskom umjetničkom događaju.
Nakon zagrebačke premijere, uslijedio je velik interes novinara, stručne, ali i šire publike, a zatim i dvije važne nagrade: nagrada „Ivan Kožarić“ za mlade umjetnike koju dodjeljuju Grad Zagreb i Muzej suvremene umjetnosti i godišnja nagrada ULUPUH-a za mlade umjetnike te uvrštavanju na Slavonski biennale, najvažniju međunarodnu skupnu žiriranu izložbu suvremene umjetnosti u regiji. Krajem 2022. Petra Slobodnjak izdala je i autorsku umjetničku knjigu, koja ponavlja naslov izložbe i njezino je proširenje na tiskani medij.
Logično, postavlja se pitanje, što je toliko iznimno u ovom radu da je izazvao neuobičajeno veliku pažnju ne samo umjetničke scene već i znatno šire. Odgovor je u njegovoj slojevitosti, u što se dubrovačka publika ovom prigodom može i uvjeriti: Displacement / Planinska 7 polazište ima u osobnoj priči (s kojom se gledatelj vrlo lako identificira), a pritom se bavi elementarnim ljudskim vrijednostima s puno vjere u čovjeka i njegove mogućnosti. Istovremeno postavlja pitanje o naravi umjetničkog rada, o odgovornosti umjetnosti i umjetnika u društvu.
Rad Planinska 7 prije svega je dugotrajan, iznenađujuće uspio socijalni eksperiment u kojem je Petra Slobodnjak odigrala dvostruku ulogu: pokretača i sudionika.
Petra Slobodnjak punih je petnaest godina živjela na istoj adresi, u istoj stambenoj zgradi, i to od trenutka dolaska iz rodnog grada u Zagreb na studij pa sve do preseljenja u vlastitu nekretninu. Tih je petnaest godina provedenih na istom mjestu za Petru bilo formativno na puno načina. Kako sama navodi: „Ono što je započelo kao normalna ljudska interakcija koja je služila kao lijek za umanjivanje izoliranosti, budući da već godinama radim od kuće, postalo je dugoročni proces stvaranja prijateljstva s pojedincima različitih životnih, vjerskih i političkih uvjerenja.“ Međutim, da bi se pokrenuo jedan takav proces stvaranja prijateljstva, odnosno, kako fotografije pokazuju, aktivnog suživota međusobno potpuno različitih ljudi, ne samo s različitim stavovima, kako piše Petra, već i s potpuno različitim navikama i životnom dinamikom, potrebno je puno više od činjenice da se nalaze na istom mjestu. Potrebno je izuzetno puno truda, strpljenja, čekanja, osluškivanja, ulaganja, potreban je jedan izniman karakter.
Fotografije zajedničkog života stanara Planinske 7, koje se mogu vidjeti na izložbi, nižu se poput prizora iz neke predstave ili serije o obitelji čiji su članovi izuzetno bliski, no pomalo čudnih navika. Čak i situacije koje naprvu djeluju kao uobičajene, pomnijim promatranjem pokazuju detalje koji u gledatelju stvaraju niz pitanja. Važno je napomenuti da se u Planinskoj 7 ne radi o insceniranoj fotografiji. Petra Slobodnjak fotografirala je situacije koje su se pred njom (i s njom) odvijale. Fotografijama su pridružene i priče, crtice iz života, koje Petra donosi vještom naracijom, vrlo živo, britko, duhovito, oživljavajući dodatno likove s fotografija. Osim što nam pruža uvid u detalje (su)života živopisnih stanara jedne adrese, suptilno osobnim pričama podastire nam kroniku našeg doba u lokalnom i globalnom kontekstu istovremeno mu prkoseći.
Uzevši navedeno u obzir, nameće se pitanje: Što je zapravo rad Petre Slobodnjak? Je li to serija fotografija koja je nastajala tijekom godina u Planinskoj 7? Ili je rad život sam, koji Petra potiče, u koji ulaže godinama i u kojem i sama sudjeluje prije nego što ga zabilježi? Ako je odgovor na pitanje ovo drugo, je li ta umjetnost svjesna i vođena akcija ili je po svojoj naravi više nalik snježnoj grudi koja polako i nekontrolirano prerasta u lavinu? I ako je tako, kako znamo kad je rad gotov? Kako bi se ponašali stanovnici Planinske 7 da nije bilo Petre da ih potakne na zajedničke akcije? Kako se oni ponašaju sada kada Petra više nije s njima?
Rad Displacement / Planinska 7 zoran je primjer činjenice koliko oblikujemo okolinu vlastitim akcijama. Akcija se po inerciji nastavlja i dalje, kretanje koje je inicirala Petra više se ne može zaustaviti. Pod drugim uvjetima, s drugim akterima, ono se nastavlja.
Iva Prosoli
O autorici
Petra Slobodnjak rođena je u Bjelovaru 1988. godine. Diplomirala je 2012. godine na Grafičkom fakultetu u Zagrebu, smjer Dizajn grafičkih proizvoda. Od 2014. godine radi kao slobodnjak, nezavisni profesionalac, na području grafičkog dizajna i fotografije. Članica je Hrvatske zajednice samostalnih umjetnika (HZSU), Hrvatske udruge likovnih umjetnika primijenjenih umjetnosti ULUPUH) i Hrvatskog dizajnerskog društva (HDD). Završila je Restart školu dokumentarnog filma. Dobitnica je stipendija američke VII fondacije za njihove edukativne programe VII akademije. Za rad DISPLACEMENT Planinska 7 dobila je godišnju nagradu za mlade umjetnike ULUPUH-a te nagradu za mlade umjetnike Ivan Kožarić koju dodjeljuje Muzej suvremene umjetnosti u Zagrebu i Grad Zagreb. Petra Slobodnjak živi i djeluje u Zagrebu.

Nova zvijezda jazza Francesca Tandoi stiže u Zagreb
2024-02-28 19:30 - 22:00 | Mala dvorana KD Vatroslava Lisinskog, Trg Stjepana Radića 4, Zagreb
Talentirana i uspješna talijanska pijanistica i pjevačica Francesca Tandoi 28. 2. stiže u Zagreb, a bit će to njezino prvo gostovanje u Hrvatskoj
Nastup Francesce Tandoi na JazzHR-u rezerviran je za srijedu, 28. 2. u Maloj dvorani Lisinski s početkom u 20:30 sati. U Zagreb stiže iz Milana, gdje večer prije svira u tamošnjem Blue Noteu. A samo početkom ove godine ugostili su je i Berlin i Beč, i Stuttgart i Köln.
Nedavno je četiri večeri zaredom pokorila i pariški Le Duc, a svi hvale njezinu impresivnu svirku, senzualni vokal, vratolomna sola i energični swing. Francesca je nova zvijezda na međunarodnom jazz nebu. Uspoređuju je čak i s Dianom Krall!
Prava je sreća, stoga, da u sklopu svoje Bop Web turneje 28. 2. – prvi put u svojoj karijeri – stiže i u Zagreb.
Još iste večeri – već u 19:30, na JazzHR-u dočekuje nas naš cijenjeni gitarist i skladatelj Davor Doležal s kvartetom koji nosi njegovo ime. U društvu Nikole Šanteka za klavirom, Zvonimira Šestaka za kontrabasom te Mirsada Dalipija na bubnjevima predstavlja materijal s aktualnog albuma Strange Beauty, a kao posebnog gosta najavljuje Matiju Dedića.
Koncertna večer 28. 2. powered by JazzHR ponudit će, stoga, doista toliko toga – od Davor Doležal Quarteta feat. Matija Dedić, do Francesce Tandoi koja će, kako sam Doležal kaže, nakon njihove tople i elegantne svirke “spržiti sve svojim bebopom“.
Koncert Francesca Tandoi Trija realiziran je u suradnji s Talijanskim institutom za kulturu u Zagrebu.
Ulaznice za ovaj jedinstveni događaj 28. 2. osigurajte na vrijeme na blagajni Lisinski ili u sustavima ulaznice.hr i entrio.hr.

ASAP INTRO #08 SEASON 2024 OPENING
2024-03-01 17:00 - 20:00 | Nova Iskra Workspace, Cara Uroša 18, Belgrade, 11000, Serbia
Nova Iskra Workspace – Dorćol, Cara Uroša 18, Beograd
ASAP INTRO #08 | SEASON 2024 OPENING

Gost: Mr Jasmina Radovanović, NALED

APARTMAN
2024-03-01 19:00 - 20:30
Prvotna ideja je bila da Galeriju ULUPUH transformiramo u idealni apartman u kojem bi se radovi umjetnika i članova ULUPUH-a izložili i prezentirali u svojoj funkciji (autorski tanjuri na dizajnerskom stolu i sl.), no obzirom da umjetničko izlaganje u suvremenom društvu ima prvenstveno volonterski karakter, nije bilo moguće takav koncept ostvariti bez velikih troškova. Stoga molim posjetitelje da zamisle radove smještene u interijer vlastitog doma ili apartmana iako su isti izloženi na više-manje klasičan galerijski način. Pri postavu sam pokušala postići da radovi budu raspoređeni prema funkciji i u prostoru izloženi na vizualno prihvatljiv način.” Elizabeta Wagner, prilagođeno iz predgovora
Posjetitelji će izložbu moći razgledati do 22. ožujka 2024.

izložba IME Berte Miloš u Medijateci galerije Flora
2024-03-03 16:00 - 20:00 | HDLUDU, Šetalište kralja Zvonimira 32, Dubrovnik
MEDIJATEKA FLORA, 3.3.-12.3.2024.
BERTA MILOŠ: IME
Tehnikom veza u svom umjetničkom radu Berta Miloš koristi se dugi niz godina. Ta mikroprocesualna performativna aktivnost u svojoj biti duboko je kontemplativna. Nizanje niti i uboda igle u određenom, uspostavljenom redu, misaono je iskustvo. Repetitivnost i usporenost ruke ostavlja prostor za dublje promišljanje svijeta i ljudi koji nas okružuju.
Berta Miloš često će se, i kroz svoju poeziju koju materijalizira koncem na platnu, referirati na stanja duše, prirodu, tišinu, kao i na neposredni opažaj prostora koji je okružuje. U njenim radovima vrijeme se relativizira, prošlost i sadašnjost gube svoj utvrđeni slijed.
Međutim, ovom izložbom Berta reducira svoj dosadašnji izričaj. Nije više riječ o poetičnim rečenicama koje je plavim koncem izvezivala na bijeloj podlozi, ponekad upotpunjenim cvjetnom dekoracijom, već samo o imenima koja veze stiliziranom i pikseliziranom rimskom kapitalom. Nešto slično što je već radila u tehnici kolaža – asamblaž ženskih imena prijateljica i kustosica, sada će prenijeti koncem na platno. I ovaj put imena nisu nasumična i slučajna. Imena su to djece umjetnika njenih prijatelja i poznanika. Sva platna iste su visine – 20 centimetara, a dužina ovisi o broju slova koja čine ime. Sveukupno je 18 imena: Andrija, Buga, Cvijeto, Ela, Enio, …, i tako abecednim redom.
Riječ je o svojevrsnoj klasifikaciji, gotovo lirskoj taksonomiji, razvrstanoj po sasvim određenim načelima, a zabilježena su dječja imena čiji su roditelji umjetnici. Ako i postoji neka zakonitost u izboru imena, sam niz pretpostavlja da promatrač ne mora nužno znati referencijalnost imenovanih. Izdvojena i izrađena tehnikom veza, ta imena sada žive svoje živote. Izvezena onomastika koja nadilazi imensku semantiku i otima joj se. Imenima možemo pridodati bilo koju priču koju zamislimo. Možemo ih translatirati u bilo koje povijesno ili buduće vrijeme. Ali sada nam se nameće onaj materijalni trag koji je ostavila igla na ortogonalnom rasteru tkanine. Taj plavi trag, unatoč tome što prikazuje grafičke znakove koji nose određeno nam čitljivo značenje, možemo pratiti i kao svojevrsno apstraktno nizanje simbola odnosno prevođenje tih znakova u druge vizualne sisteme.
Bertin asketski likovni jezik, jednostavan u svojoj repetitivnoj pojavnosti, nosi cijeli niz kodova koji komuniciraju na duhovnoj razini.
Grafički znak postaje impresija, otisak trenutka u kojemu se igla zaplela u tkaninu, a tekst tek vježba kontemplacije. Promatrač zaboravlja označenog, ne gleda prikazano kao nešto što mu je dato na čitanje već stvara svoju apstrahiranu sliku.
Helena Puhara

TO THE FORE 7: SLOVENE WOMEN ARCHITECTS, ENGINEERS AND DESIGNERS
2024-03-04 19:00 - 22:00 | galerija DESSA, Židovska steza 4, Ljubljana, 1000, Slovenia
We kindly invite you to the opening of the exhibition To the fore VII: Slovenian female architects, builders and designers, which will be held on Monday, March 4, 2023, at 7 p. m., in the DESSA gallery.

The architectural exhibition To the fore VII: Slovenian female architects, builders and designers, prepared by the Center of Slovenian Architecture and the France Stele Art History Institute ZRC SAZU, sheds light on an overlooked part of Slovenian female architectural, construction and design creation from the rich architectural oeuvre of the 20th and 21st centuries. The exhibition highlights those works that are rarely exhibited and placed on public view, but, taking into account the time, conditions and position of women, no less important, high-quality and multifaceted. This time, graduates of Jože Plečnik, Edvard Ravnikar, Edo Mihevc, Janez Koželj and Vladimir Brezar are presented.

The exhibition will be on display until April 4, 2024.
